**ԵՐԵՎԱՆԻ ԳԱՅԻ ԱՆՎԱՆ հ.129**

**ՀԻՄՆԱԿԱՆ ԴՊՐՈՑԻ**

**ԶԱՐԳԱՑՄԱՆ ԾՐԱԳԻՐ**

**2021-2026 ԹԹ**

**ՏՆՕՐԵՆ Լ. ՊԵՏՐՈՍՅԱՆ**

**ՆԱԽԱԲԱՆ**

*Յուրաքանչյուր ոք ունի կրթության իրավունք:*

 / ՀՀ Սահմանադրություն, հոդված 39/

Կրթությունը անձի, հասարակության և պետության շահերից ելնող ուսուցման և դաստիարակության գործընթաց է, որը նպատակաուղղված է գիտելիքները պահպանելու և սերունդներին փոխանցելու համար:

Հայաստանի Հանրապետության կրթական համակարգը նպատակաուղղված է հայ ժողովրդի հոգևոր և մտավոր ներուժի ամրապնդմանը, ազգային և համամարդկային արժեքների պահպանմանն ու զարգացմանը:

Կրթության բնագավառում պետական քաղաքականության հենքը ազգային դպրոցն է, որի գլխավոր նպատակը մասնագիտական պատշաճ պատրաստվածություն ունեցող և համակողմանիորեն զարգացած, հայրենասիրության, պետականության և մարդասիրության ոգով դաստիարակված անձի ձևավորումն է:

Կրթության բնագավառում պետական քաղաքականության կազմակերպական հիմքը կրթության զարգացման պետական ծրագիրն է, որը ՀՀ կառավարության ներկայացմամբ հաստատում է ՀՀ Ազգային ժողովը:

ՀՀ անկախության հռչակումից հետո սկսվել են իրականացվել կրթության ոլորտի բարեփոխումներ, որոնք հնարավորություն են տվել լուծելու համակարգում առկա շատ խնդիրներ, կայունացնելու իրավիճակը և նախադրյալներ ստեղծելու զարգացման համար:

***ԴՊՐՈՑԻ ԱՌԱՔԵԼՈՒԹՅՈՒՆԸ***

*Առաքելությունը կազմակերպության ցանկալի ապագայի մտապատկերն է:*

Վաղվա օրը ձևավորվում է այսօր. առողջ սերունդ քաղաքացիական առողջ հասարակության համար:

Այս առաքելության իրականացման ճանապարհին կարևորում ենք կրթական գործընթացում ժամանակավրեպ չլինելը: «Արագությունների», «տեղեկատվության», «ինտեգրման» անվանված քսանﬔկերորդ դարը պահանջում է արմատական փոփոխություններ կրթական ոլորտում: Փոփոխությունների համակարգված իրականացման համար որպես ելակետ ենք ընդունում զարգացման սույն ծրագիրը, որը ենթադրում է աստիճանական իրականացում:

«Հանրակրթության մասին» ՀՀ օրենքը սահմանում է. «Հանրակրթությունը անհատի, հասարակության և պետության շահերից բխող, հանրակրթության պետական կրթակարգին համապատասխան անձի ուսուցման և զարգացման գործընթաց է, որը նպատակաուղղված է երեխայի, սովորողի մտավոր, նրա անձի՝ որպես ապագա քաղաքացու ձևավորմանը, ինքնուրույն կյանքին նախապատրաստմանը, մասնագիտական կողﬓորոշմանը և մասնագիտական կրթության նախապատրաստմանը:

 Դպրոցի առաքելությունը իր սովորողների ազգային հիմքի վրա որակյալ, մատչելի տարրական և հիմնական կրթություն տալն է` ապահովելով համակողմանիորեն զարգացած, հայրենասիրության և մարդասիրության ոգով դաստիարակված քաղաքացիների ձևավորումը, որոնք կարող են իրենց կրթությունը շարունակել ավագ դպրոցներում, նախնական մասնագիտական (արեհեստագործական), միջնակարգ–մասնագիտական և այլ ուսումնական հաստատություններում:

Հիմնական ընդհանուր կրթությունը պարտադիր է: Հիմնական ընդհանուր կրթության պարտադիր լինելու պահանջը պահպանվում է մինչև սովորողի 16 տարին լրանալը, որը չի տարածվում կրթության առանձնահատուկ պայմանների կարիք ունեցող երեխաների որոշակի կատեգորիաների վրա, որը սահմանում է ՀՀ կառավարությունը:

Մեր օրերում և´ հասարակական գիտակցության, և´ պետական քաղաքականության մեջ կրթությունը, հատկապես՝ որակյալ կրթությունը և դաստիարակությունը շարունակում են մնալ գերակայությունների շարքում` որպես ազգային արժեք և սոցիալ-տնտեսական առաջընթացի կարևոր գործոն:

Կրթության բնագավառի գերխնդիրն է կրթության որակի բարձրացումը` ապահովելով համակարգի արդյունավետ գործունեությունը և քաղաքացիների` իրենց ձգտումներին և ընդունակություններին համապատասխան կրթություն ստանալու հավասար մատչելիությունը:

 1.Բարձրակարգ կրթություն ստանալու համար անհրաժեշտ կրթական ﬕջավայրի ձևավորում:

 2. Կրթական նոր տեխնոլոգիաների ներդրման, կրթության անհատականացման շնորհիվ որակյալ կրթություն ստանալու համար անհրաժեշտ պայմանների ձևավորում:

 3. Հետագա կյանքում սովորողների ինքնահաստատման համար անհրաժեշտ կոմպետենցիաների ձեռքբերման բարենպաստ կրթական ﬕջավայրի ապահովում:

 4. Հաջողակների դպրոց.

 • յուրաքանչյուր սովորողի կարիքներին համահունչ անհրաժեշտ ուշադրության ապահովում,

 • այնպիսի պայմանների ստեղծում, որտեղ յուրաքանչյուր սովորող որոշակի ոլորտում կարող է ինքնահաստատվել և դառնալ հաջողակ:

 5. Օտար լեզուների խորացված ուսուցման, արտասահմանյան իր հասակակիցների հետ անﬕջական շփուﬓերի ﬕջոցով համաշխարհային մշակույթին ծանոթ, հայրենասեր քաղաքացու ձևավորում:

 6. Դպրոց բոլորի համար. դպրոց, որտեղ կարող են հաջողությամբ սովորել և՛ սովորական, և՛ օժտված երեխաները:

 7. Համայնքի հետ ակտիվ համագործակցող, համայնքի սոցիալ-մշակութային կենտրոն հանդիսացող դպրոցի ձևավորում:

 8. Դպրոցը ոչ թե նախապատրաստում է երեխային կյանքին, այլ նա արդեն իսկ ապրում է այսօր:

 9. Յուրաքանչյուր երեխա ունակ է սովորելու, սակայն յուրաքանչյուրն ունի զարգացման իր հետագիծը:

 10. Օժտված երեխաների տարբերակված, խորացված ուսուցման կազմակերպման համար բարենպաստ պայմանների ստեղծում:

***ԻՐԱՎԻՃԱԿԻ ՎԵՐԼՈՒԾՈՒԹՅՈՒՆ, ՈՒԺԵՂ ԵՎ ԹՈՒՅԼ ԿՈՂՄԵՐԻ ԲԱՑԱՀԱՅՏՈՒՄ, ՀԻՄՆԱԽՆԴԻՐՆԵՐԻ ՍԱՀՄԱՆՈՒՄ***

***ԱՌԿԱ ՎԻՃԱԿԸ ԵՎ ՀԻՄՆԱԽՆԴԻՐՆԵՐԻ ՎԵՐԼՈՒԾՈՒԹՅՈՒՆ***

 Գայի անվան 129 դպրոցի զարգացման 2021-2026 թվականների սույն ծրագիրը մշակվել է “Հանրակրթության մասին” ՀՀ օրենքի 12-րդ հոդվածի, ”Հայաստանի հանրապետության կրթության զարգացման 2016-2025թթ պետական ծրագիր”,”Երևվան քաղաքի հանրակրթության զարգացման հայեցակարգ” փաստաթղթերի հիմնադրույթների համապատասխան` հաշվի առնելով թիվ 129 հիմնական դպրոցի տնօրենի նախորդ ուսումնական տարվա հաշվետվությունը կրթության կառավարման լիազորված մարմնին, մանկավարժական կոլեկտիվի ձեռքբերումները և դպրոցում առկա հիմնախնդիրները:

 Սույն հեռանկարային ծրագրի հիման վրա տնօրինությունը կարող է կազմել դպրոցի զարգացման ծրագիրը /ԴԶԾ/ կամ տարեկան, կամ միջնաժամկետ: ԴԶԾ կազմելու համար անհրաժեշտ է հստակ պատկերացնել դպրոցի առաքելությունը, իմանալ` ինչ է ծրագիրը և պլանավորումը:

 “Առաքելությունը” այն է , ինչի իրականացմանը կոչված է տվյալ հաստատությունը: Այն ունի շարունակական բնույթ:

 “Ծրագիրը” պլանավորված գործողությունների և ներդրումների համախումբ է, որն ուղղված է որոշակի ժամանակահատվածում նախանշված նպատակների և խնդիրների իրագործմանը: ՀՀ հանրակրթության ոլորտի զարգացման հեռանկարային ուղղությունները, նպատակներն ու խնդիրները սահմանում է “Կրթության զարգացման պետական ծրագիրը”, որը սովորաբար հաստատվում է հինգ տարի ժամանակաշրջանի համար:

 Ծրագրային նպատակները, խնդիրները և միջոցառումները սահմանելուց հետո կատարվում է գործունեության պլանավորում, որը անհրաժեշտ միջոցառումների ժամկետները և պահանջվող համապատասխան ռեսուրսները որոշելու, կադրերի պարտականությունները և պատասխանատվությունը սահմանելու, բաշխելու և ծրագրի բյուջեն կազմելու գործիք է:

 Դպրոցի գործունեության պլանավորման գործընթացը սովորաբար բաժանվում է հետևյալ փուլերի.

 ա/ դպրոցի զարգացման հիմնական ուղղությունների, դրանց համապատասխան ծրագրի նպատակների և խնդիրների սահմանում;

 բ/ ծրագրի իրականացման համար առկա հնարավորությունների, կադրային, ֆինանսական և այլ անհրաժեշտ ռեսուրսների հաշվառում-գնահատում.

 գ/ծրագրի իրականացումն ապահովող գոծողությունների նախատեսում.

 Թիվ 129 դպրոցի սույն զարգացման ծրագրի մշակման համար կատարվել են հետևյալ հաջորդական քայլերը`

 1. սահմանվել է դպրոցի առաքելությունը.

 2. վերլուծվել է առկա իրավիճակը, բացահայտվել է եղած հիմնախնդիրները.

 3. սահմանվել է հիմնական նպատակները և դրանցից բխող խնդիրները.

 4. սահմանվել է հիմնական գերակայությունները, մշակվել կատարման համար անհրաժեշտ գործողությունները և միջոցառումները.

 5. սահմանվել է հիմնական ռազմավարությունները, գնահատվել եղած և անհրաժեշտ մարդկային, նյութական և ֆինանսական միջոցները.

 6. սահմանվել է ֆինանսատնտեսական գործունեությունը.

 7. սահմանվել է ծրագրի ակնկալվող արդյունքները:

***ԴՊՐՈՑԻ ԲՆՈՒԹԱԳԻՐԸ***

 Գայի /Հայկ Բժշկյանց/ անվան թիվ 129 միջնակարգ դպրոցը հիմնական է հաստատվել ՀՀ կառավարության 2010թ. մայիսի 6-ի N 575-Ն որոշմամբ:

 Դպրոցի կանոնադրությունը հաստատվել է 19.11.2012թ. N404-Ա որոշմամբ:

 Համաձայն ՀՀԿԳՆ 9.07.2009թ. 808-Ն որոշման և 400 Ա/Ք N 883 Ա/Ք, 884 Ա/Ք հրամանով տրված լիցենզիաների (Լիցենզիա N0976 564)` դպրոցն իրավունք ունի իրականացնել հետևյալ կրթական ծրագրերը`

 -տարրական ընդհանուր` 120 սահմանային տեղով,

 -հիմնական ընդհանուր` 260 սահմանային տեղով,

 Դպրոցն ունի 19 դասասենյակ, 3 առարկայական կաբինետ, 1 գրադարան, 2 լաբորատորիա, 1 համակարգչային կաբինետ, 30 համակարգիչ , 1 հանդիսությունների դահլիճ, 1 մարզադահլիճ, 200 քմ. մարզահրապարակ, 50 քմ. ուսուցչանոց, բուֆետ,

 8 սանհանգույց, 1 բուժկետ, ջեռուցման լոկալ համակարգ:

 - 1963 թվականին 700 աշակերտի համար կառուցված դպրոցական տիպային շենքը հիմնանորոգվել է 13 տարի առաջ:

 -1967 թվականին անվանակոչվել է Գայի անվամբ:

 Դպրոցում բարեփոխումները սկսվել են իրականացվել Հայստանի Հանրապետության անկախության հռչակումից հետո` տնտեսական և հասարակական նոր հարաբերությունների պայմաններում:

 2008 թ.. պետական միջոցներով կառուցվել է սպորտդահլիճը, հետագայում վերանորոգվել են սանհանգույցները, տանիքը և պատուհանները:

 2020-2021 ուստարում դպրոցը համալրված է 11 դասարանով`տարեսկզբին 251, իսկ տարեվերջին` 267 աշակերտով /կրտսեր դպրոցում 5 դասարան` 101 աշակերտ, միջին դպրոցում 6 դասարան` 166 աշակերտ/:

 Դպրոցում աշխատում են 25 ուսուցիչ բոլորը ունեն բարձրագույն կրթություն: Համատեղությամբ աշխատող ուսուցիչներ չկան, բոլորն ընդգրկված են առարկայական մեթոդական մասնախմբերում:

 Ուսուցիչների միջին ծանրաբեռնվածության գործակիցը 17 ժամ է:

 Մեկ ուսուցչին բաժին է ընկնում 12 աշակերտ:

 Դպրոցն անցած ուսումնական տարում ապահովել է 100 % առջադիմություն և 44% որակ: Դպրոցի 28 աշակերտներ գերազանցիկ են, 44-ը` հարվածայիններ:

 Ամառային առաջադրանք և վերաքննություն չկա:

 Գիտելիքների ստուգման մասնակցած 4-րդ դասարանի 33 աշակերտից գերազանցիկ են 6-ը, հարվածայիններ` 9-ը:

 Հիմնական դպրոցի ավարտական քննությունների մասնակցած 9-րդ դասարանի 47 աշակերտների որոշ մասը սովորում է ավագ դպրոցում:

 2020-2021 ուստարում 10 առարկայից կազմակերպված ներդպրոցական առարկայական օլիմպիադաներին մասնակցել են 53 աշակերտ / առարկա-աշակերտ/, հաղթող ճանաչված 5-ը մասնակցել են օլիմպիադայի տարածքային փուլին:

 V դասարանի աշակերտ` Վ.Դաբաղյանը մասնակցել է մաթեմատիկա առարկայի օլիմպիադայի Հանրապետական փուլին և արժանացել է հատուկ կրթաթոշակի:

 IX դասարանի աշակերտ` Ս.Միքայելյանը մասնակցել է շարադրությունների մրցույթին և արժանացել է քաղաքապետի պատվոգրին:

 Դասապրոցեսը ուսումնական տարվա ընթացքում ոչ մի օր չի ընդհատվել:

120 և ավելի ժամ բացակայություն ունեցող աշակերտ չենք ունեցել:

 Դպրոցի գրադարանը զբաղեցնում է 72 քմ տարածություն: Ունի մեկ ընթերցասրահ, հարուստ գրականություն: Դասագրքերով ապահովվածության հարցը լուծված է: Ավելի խոցելի խմբերի 10 սովորողի դասագրքերը տրվել են անվճար:

 2021թ. սեպտեմբերի դրությամբ դպրոցը մանկավարժների պահանջ չունի:

 Տարակարգ ունեցող ուսուցիչների թիվը`1, 1 հետազոտող ուսուցիչ է:

 2021-2022 ուստարում ատեստավորման ենթակա ուսուցիչները 3:

 Անցած ուսումնական տարում դպրոցն աշխատել է 5-օրյա աշխատանքային շաբաթով, ունեցել է հաստատված համադպրոցական տարեկան ուսումնադաստիարակչական աշխատանքային պլան, որի հիման վրա դպրոցի մյուս օղակները պլանավորել են իրենց աշխատանքները:

 Բավարար են եղել կապը և համագործակցությունը ծնողների և համայնքի հետ, չնայած համայնքի աջակցությունը դպրոցին կարող էր ավելի շոշափելի լինել: Այս ուղղությամբ սույն զարգացման ծրագրով նախատեսվող անելիքներ կան:

 Դպրոցի խորհրդի կազմը (9 մարդ) հաստատված է գործող կարգի համաձայն: Խորհրդի գործունեությունը համապատասխանում է գործող նորմերին: Բաց թողնված կանոնադրական պարտականություններ չկան:

 Բավարար են գործել նաև ծնողական (11 մարդ) և աշակերտական (8 մարդ) խորհուրդները: Դպրոցը ունի հոգեբարձուների խորհուրդ (5 մարդ):

***ԴՊՐՈՑԻ ԱՌԿԱ ՎԻՃԱԿԸ ԵՎ ՀԻՄՆԱԽՆԴԻՐՆԵՐԸ***

 Դպրոցի գերխնդիրն է կրթության որակի բարձրացումը` ապահովելով ստեղծագործական աշխատանքի խթանումը, սովորողների վերլուծական, քննադատական մտածողության, գիտելիքների ինքուրույն ձեռքբերումը և կիրառումը, տեղեկատվական տեխնոլոգիաների օգտագործման ունակությունների զարգացումը:

 Դպրոցի ներկա փուլի ընդգծված հիմնախնդիրներն են`

 1/ ուսուցիչների մեծամասնությունը բավարար տիրապետում է կրթության ժամանակակից մեթոդներին և տեխնոլոգիաներին, մանկավարժական կադրերի վերապատրաստման դասընթացներին մասնակցության ցանկությունը մեծ է;

 2/ առարկայական ծրագրերում, դասապրոցեսում գերակշռում է սովորողների տեսական պատրաստվածությունը, սովորողները ունեն գիտելիքների օգտագործման համար բավարար կիրառական կարողություններ և հմտություններ;

 3/ շրջանավարտներին տրվում է կյանքի և մասնագիտական գործունեության համար արդյունավետ կողմնորոշում;

 4/ դասագրքերի որակը բովանդակային առումով բարելավման կարիք ունի;

 5/ բավարար է ժամանակակից տեղեկատվական և հեռահաղորդակցման տեխնոլոգիաների հասանելիությունը և կիրառումը ուսումնական գործընթացում, չկա էլեկտրոնային ուսումանական նյութերի պակաս, ունենք էլեկտրոնային գրադարան;

 6/ դպրոցի ուսումնանյութական բազան` հատկապես լաբորատորիաները, համապատասխանում են ժամանակակից պահանջներին;

 7/ բարելավման կարիք ունեն դպրոցի` լրացուցիչ ֆինանսավորման և դրանց արդյունավետ օգտագործման մեխանիզմները;

 8/ դպրոցի կառավարման բոլոր մակարդակներում կա կառավարչական կարողությունների, կառավարման արդյունավետ մեխանիզմների զարգացման անհրաժեշտություն, սովորողների և ծնողների էլ ավելի մասնակծությունը ուսումնական հաստատության կառավարմանը;

 9/ դեռևս ցածր է սովորողի կողմից կրթություն ստանալու մակարդակը;

 10/ թերի է համագործակցությունը Հայաստանի Հանրապետության դպրոցների, ինչպես նաև արտասահմանյան հաստատությունների միջև;

 11/ անհրաժեշտ է սեր արթնացնել ընթերցասիրության հանդեպ, որը ցավոտ հարց է ողջ հանրապետությունում:

**ԶԱՐԳԱՑՄԱՆ ՀԻՄՆԱԿԱՆ ՆՊԱՏԱԿՆԵՐԸ**

**Դպրոցի գործունեությունը կանոնակարգող իրավական ակտերը (դպրոցի կանոնադրություն, տեղայնացված օրինակելի իրավական ակտեր, ներքին իրավական ակտեր), դրանց վարումը (նորմատիվ փաստաթղթեր)**

 Ուսուﬓական հաստատությունը պետք է ունենա նորմատիվ և իրավական համակարգի զարգացման հնարավորություն, իր գործունեության համար անհրաժեշտ իրավական փաստաթղթերի ցանկը և ցանկում նշված բոլոր փաստաթղթերը: Ցանկում նշված փաստաթղթերի օրինակելի տարբերակների հիման վրա պետք է կազմված և սահմանված կարգով հաստատված լինեն իր կառուցվածքին հատուկ փաստաթղթերը:

 Ուսուﬓական հաստատությունում պետք է առկա լինեն պարտադիր գործածության երաշխավորված փաստաթղթերը, և դրանք պետք է վարվեն կարգերի պահանջներին համապատասխան: Ուսուﬓական հաստատությունը պետք է արդյունավետ օգտագործի գոյություն ունեցող նորմատիվ փաստաթղթերը, դրանց օրինակելի ձևերը, իր իրավասության սահմաններում մշակի հաստատության համար անհրաժեշտ նոր նորմատիվ փաստաթղթեր (ներքին իրավական ակտեր) և դրանք կիրառի աշխատանքի ընթացքում: Այս աշխատանքին մասնակցելու հնարավորություն պետք է ունենան հաստատության բոլոր աշխատակիցները: Այդ փաստաթղթերը պետք է լինեն արդյունավետ, ժամանակակից, իրականանալի (իրականացնելի), ապահովեն աշակերտների գիտելիքների, կարողությունների և հմտությունների աճ:

 ՀՀ կրթության և գիտության նախարարության կողﬕց հաստատված է Հայաստանի Հանրապետության հանրակրթական ուսուﬓական հաստատություններում գործածության ենթակա փաստաթղթերի անվանացանկը: Այդ փաստաթղթերը լրացնելը դպրոցի առօրյա գործունեության կանոնակարգման համար դեռևս բավարար չէ: Պետք է ունենալ նաև խորհրադակցական մարﬓի կանոնադրությունը, որտեղ նկարագրվում են նաև փաստաթղթի վարման գործընթացը և պատասխանատուների աշխատանքը: Օրինակ՝ մանկավարժական խորհրդի արձանագրությունների մատյանը վարելու համար դպրոցը մանկավարժական խորհրդի օրինակելի կանոնադրության հիման վրա պետք է մշակի իր կանոնադրությունը և դրա ﬔջ սահմանված կարգով վարի մանկավարժական խորհրդի արձանագրությունների մատյանը: Եթե դպրոցը համարում է, որ մանկավարժական խորհրդի օրինակելի կանոնադրությունը շատ լաﬖ է, և ոչ ﬕ լրացման կարիք չկա, դպրոցը, ﬕևնույն է, պետք է այն փոփոխի. տեղադրի իր դպրոցի անվանումը, հեռացնի «օրինակելի» բառը, սահմանված կարգով հաստատի այն:

 Այս ցանկում կան այնպիսի փաստաթղթեր, որոնց լրացման կարգը սահմանվում է ՀՀ կրթության և գիտության նախարարության կողﬕց: Դպրոցը չի կարող դրանք փոփոխել և պետք է ճշտությամբ կատարի դրանց պահանջները (ցանկի 1-7, 11, 12, 13 կետերը):

Այսպիսով՝ դպրոցի տնօրենը պետք է վստահ լինի, որ ցանկում թվարկված փաստաթղթերի լրացման կարգերը առկա են, և փաստաթղթերը լրացվում են այդ կարգերի հիման վրա: Աﬔնօրյա գործունեությունը կանոնակարգելու նպատակով դպրոցն իր իրավասության սահմաններում կարող է մշակել, օգտագործել կանոնակարգող այլ փաստաթղթեր:

 Ուստի ***նպատակ*** ենք սահմանում ապահովել ԿԳՆ-ի կողﬕց հաստատված պարտադիր գործածության օրինակելի փաստաթղթերի համապատասխանությունը դպրոցի կառուցվածքային առանձնահատկություններին:

**Կառավարման և խորհրդակցական մարﬕնները**

«Հայաստանի Հանրապետության պետական հանրակրթական ուսուﬓական հաստատություն» պետական ոչ առևտրային կազմակերպության օրինակելի կանոնադրության 29-րդ կետի համաձայն՝ հաստատության կառավարումն իրականացնում է հիմնադիրը, նրա լիազորած պետական մարմինը, գործադիր մարմինը՝ տնօրենը, որը պաշտոնի է նշանակվում և պաշտոնից ազատվում օրենքով սահմանված կարգով: Հաստատությունում, ըստ ՀՀ կառավարության 2002 թ. Ապրիլի 23-ի N444 որոշման, իրականացվում է կոլեգիալ կառավարում: Կոլեգիալ կառավարումն իրականացնող մարմինը հաստատության խորհուրդն է: Անհրաժեշտ է ընդլայնել դպրոցի խորհրդի լիազորությունները և իրավունքները՝ հետևյալ ուղղություններով.

* նյութատեխնիկական բազայի հարստացման ուղղությամբ որոշումների ընդունում,
* դպրոցի ծնողական խորհրդի գործունեության վերաբերյալ առաջարկությունների ներկայացում,
* կրթության պետական կառավարման մարմնին դպրոցի զարգացման վերաբերյալ առաջարկությունների ներկայացում,
* դպրոցական շինարարության վերաբերյալ պետական լիազորված մարմիններին առաջարկությունների ներկայացում:

«ՀՀ պետական հանրակրթական ուսուﬓական հաստատություն» ՊՈԱԿ-ի օրինակելի կանոնադրության 77-րդ կետով ամրագրված է. «Հանրակրթական դպրոցում կրթական գործունեության արդյունավետ կազմակերպման, ինչպես նաև զարգացման ծրագրերին աջակցելու և համայնքի հետ արդյունավետ համագործակցություն ապահովելու նպատակով ձևավորվում են **խորհրդակցական մարﬕններ*` մանկավարժական խորհուրդ, առարկայական ﬔթոդական ﬕավորուﬓեր, ծնողական, աշակերտական, հոգաբարձուների խորհուրդներ***: Հանրակրթական դպրոցում կարող են ձևավորվել խորհրդակցական կամ խորհրդատվական այլ մարﬕններ»:

Խորհրդակցական բոլոր մարﬕններն ունեն իրենց կանոնադրությունը, որը կազմում է դպրոցը` հիմք ընդունելով օրինակելի կանոնադրությունը: Կանոնադրությամբ սահմանվում են տվյալ մարﬓի գործունեության ոլորտները և կարգը:

Շատ կարևոր է, որ խորհուրդներն ունենան իրական ինքնավարություն, ազատ լինեն իրենց գործողություններում՝ պահպանելով իրենց իրավունքներն ու պարտականությունները: Այն դեպքում, երբ խորհրդակցական մարﬕնները գործում են ձևական, չեն կատարում կամ մասամբ են կատարում իրենց պարտականությունները, դպրոցում ուսուﬓադաստիարակչական, կառավարման և ղեկավարման գործընթացներն էականորեն տուժում են: Դպրոցը դառնում է փակ, դպրոցում իրականացվող գործընթացները ուսուցիչների, աշակերտների և համայնքի համար դառնում են անհասկանալի, և արդյունքում նրանց և դպրոցի ﬕջև առաջանում է անվստահության մթնոլորտ:

 Որպես դպրոցի տնօրեն՝ ***պետք է կարողանալ*** գնահատել և ժամանակին ﬕջոցներ ձեռնարկել խորհրդակցական մարﬕնների աշխատանքի արդյունավետությունը բարձրացնելու, ձևական գործընթացները դադարեցնելու համար: Այդ նպատակով անհրաժեշտ է.

1. Մանկավարժական խորհրդի անդաﬓերի համար կազմակերպել սեﬕնարներ` նրանց դպրոցի հիﬓարար փաստաթղթերին ծանոթացնելու համար:
2. Առարկայական ﬔթոդական ﬕավորուﬓերի նախագահների համար կազմակերպել սեﬕնարներ «Առարկայական ﬔթոդական ﬕավորման աշխատանքների պլանավորումը և կազմակերպումը» թեմայով:
3. Զարգացնել առարկայական ﬔթոդական ﬕավորուﬓերի ﬔթոդական աշխատանքի կազմակերպման զինանոցը՝ գործող փորձի ուսուﬓասիրության ﬕջոցով:

***ԴՊՐՈՑԻ ԶԱՐԳԱՑՈՒՄԸ ԿՐԹՈՒԹՅԱՆ ՈՐԱԿԻ ՀԱՄԱՊԱՏԱՍԽԱՆ***

 Նոր սերնդին բարձորակ կրթություն տալու նպատակով, պետք է օգտագործել կազմակերպման ժամանակակից լավագույն եղանակները, ստեղծել ազգային դպրոցի մի նոր տարբերակ` դրա ձևավորման հիմքում դնելով մի քանի պարտադիր սկզբունքներ

 -ուսուցման կազմակերպում` ազգային գաղափարախոսության հենքի վրա

 -աշակերտի դաստիարակություն` ազգային բարոյական նորմերով և ավանդույթներով

 -գիտելիքների մատուցում`պետական կրթական չափորոշիչներին համապատասխան

 -մրցունակ շրջանավարտների պատրաստում` շուկայական պահանջներին համապատասխան

 -ուսումնական օպտիմալ ծանրաբեռնվածության սահմանում, բացառում անհարկի նորամուծությունների, որոնք ավելացնում են աշակերտի ծանրաբեռնվածությունը

 -աշակերտին “սովորեցնել սովորել”, մեթոդական բարդ հնարքների միջոցով իրականացնել վերլուծոըթյան, բացահայտման և ընկալման գործընթացները

 -աշակերտի ուսուցման գործընթացին զուգակցել գիտելիքների ստուգման նոր տեխնոլոգիայի ներդրում` աշակերտի և ուսուցչի համար միշտ բաց պահելով որակյալ ուսուցման ճանապարհը

 -ուժեղացնել և ավելի բովանդակալից դարձնել միջառարկայական համագործակցությունն ու լրացուցիչ կրթությունը

 -նորացնել կրթության կառավարման համակարգը` աշակերտակենտրոն կրթադաստիարակչական աշխատանքը դարձնելով ուսուցման և դաստիարակության գլխավոր պայման

 -աշակերտին զերծ պահել բարդույթներից

 - ներդնել ուսուցման որակի կառավարման նոր համակարգ

 -յուրաքանչյուր աշակերտի մոտ հավասար սեր ու նվիրում առաջացնել կրթության նկատմամբ, ցույց տալ հարուստ և բարեկեցիկ կյանքով ապրելու իրական ուղին, որն անցնում է դպրոցով:Նպատակիս կարող եմ հասնել միայն բանիմաց, ժամանակակից կրթական պահանջներին համընթաց քայլող, պատրաստակամ մանկավարժների հզոր թիմի միջոցով, որը կկարողանա իրականացնել դպրոցի որդեգրած քաղաքականությունը:

 -սեր արթնացնել ընթերցանության նկատմամբ:

 Կրթության որակի բարելավման ուղղությամբ առաջընթաց է արձանագրվել հատկապես տարրական դպրոցում: Սովորեցնենք երեխային սովորել.Սա է տարրական դպրոցի մանկավարժների կարգախոսն ու մանկավարժական մոտեցումների հիմնաքարը: Այս տարիքում չափազանց կարևորում եմ երեխայի սոցիալականացման խնդիրը, որին հասնելու համար պետք է երեխաների միջոցով իրականացնել փոքրիկ գիտափորձեր` օգնուքյան ձեռք մեկնելով ձախողումների պահին, նշանավորել երեխայի հաջողությունները:

 Մանկավարժները հանդես պետք է գան որպես պասիվ դերակատարներ` կենտրոնում թողնելով երեխային իր առանձնահատկություններով:

 Վերոհիշյալ նպատակները բխում են ժամանակակից իրականության պահանջներից, որոնք իրականացվելու են հետևյալ սկզբունքներով.

* թիմային պայքարի միջոցով և մրցակցայի ոգու ձևավորում,
* ազատ շփման և հաղորդակցման հմտությունների զարգացում,
* փոխադարձ հարգանքի ձևավորում,
* հաղթանակի ձգտում,
* համագործակցություն` լավագույն արդյունքի հասնելու և աշխատանքի ավարտին հասցնելու ձգտում,
* ինքնահաստատում:

 Դպրոցում ապահովել առարկայական չափորոշիչների ձևավորման սկզբունքները`

 ա/ Գնահատման հիմնական գործառույրներն իրականցնել հանրակրթության բարեփոխման ուղղությունների հստակեցմամբ և բովանդակության արդիականացմամբ:

 բ/Մանակավարժական տեխնալոգիաների և մեթոդների ընտրությունը պետք է նպաստեն սովորողների գիտելիքների յուրացմանը, կարողությունների, հմտությունների և արժեքային համակարգի ձւավորմանն ուղղված ուսուցման և դաստիարակության միասնականացմանը, զարգացող ուսուցման կազմակերպմանը, առանձին սովորողների գիտելիքների աճին համապատասխան կրթական բարձ մակարդակի և սովորողների կրթության շարունակական ապահովմանը:

**Միջոցների շարունակական աճ և արդյունավետ մեխանիզմներ**

Կրթության զարգացման համար պետական բյուջեի միջոցներից և ձևավարվող պահուստային կապիտալից բացի անհրաժեշտ է`

-Ներդնել կրթության արդյունքային ցուցանիշների վրա հիմնված ֆինանսավորման գործիքներ:

-Ակտիվացնել 5 անդամներից կազմված դպրոցի հոգեբարձուների խորհրդի գործունեությունը, որի նպատակը պետք է լինի ներդրումների և նվիրատվությունների մեջ ներգրավել ծնողների, անհատ բարերարների և կամավոր ֆինանսավորողների:

-Դպրոցի գնահատման համակարգը թափանցիկ դարձնել բարերարների, պոտենցիալ կամավոր ֆինանսավորողների համար:

-Դպրոցին կից ստեղծել նաև շրջանավարտների խորհուրդ, որը հնարավորություն կտա դպրոցին ապահովել իր շրջանավարտների արդյունավետ և նպատակային մասնակցությունը դպրոցի խնդիրների լուծմանը:

 Դպրոցի կարիքները հոգալու համար (պետական բյուջեի միջոցներից բացի) տնօրենը պետք է կարողանա լրացուցիչ ֆինանսական միջոցներ հայթայթել` ներգրավելով ոչ միայն բարեգործ-բարերարների, կամավոր հովանավորների, , տարածքների և գույքի վարձակալության, այլև լրացուցիչ կրթական ծրագրերի, ինչպես նաև այլ ծառայությունների իրականացման միջոցով:

***ԶԱՐԳԱՑՄԱՆ ԳԵՐԱԿԱՅՈՒԹՅՈՒՆՆԵՐԸ***

 Ներկայումս Հայաստանի Հանրապետության առաջնահերթ մարտահրավերները ուղղված է կրթության ոլորտին: Կրթության ոլորտը կարևորվում է որպես երկրի կայուն առաջընթացի, մարդկային կապիտալի վերարտադրության ու զարգացման նախապայմաններից մեկը; Ազգային կրթական համակարգ զարգացնելը ներկայիս հրամայականն է, որը պետք է բավարարի և՝ յուրաքանչյուրի և՝ ողջ հասարականությանն ու պետությանը, որպես հավաքական ամբողջություն;

Կրթության զարգացման գլխավոր նպատակն է ապագային միտված կրթական այնպիսի համակարգի ձևավորումը, որը.

 1. լիարժեք ծառայում է ազգային շահերին,

 2.արտահայտում է կրթության համապատասխանությունը տնտեսության և հասարակության զարգացման ապագա ակնկալիքներին,

 3.յուրաքանչյուր քաղաքացու հնարավորություն է տալիս կյանքի բոլոր փուլերում ստանալ իր պահանջմունքներին համապատասխան որակյալ կրթություն:

 Կրթությունը կարևոր դերակատարում ունի քաղաքական, տնտեսական, սոցիալական և էկոլոգիական բազմաթիվ խնդիրների առջև կանգնած Երկրի կայուն զարգացող և բարեկեցիկ հասարակության կայացման գործում: Նման կրթությունն իր բովանդակությամբ և ձևերով պետք է համապատասխանի առկա խնդիրներին, ապահովի համապատասխան գիտելիքների, կարողությունների, արժեքների և վերաբերմունքի ձևավորմանը, դաստիարակի հասարակության ակտիվ և պատասխանատու քաղաքացի, որն ունակ է վարել արդյունավետ կյանք, դրսևորել առողջ ապրելակերպ, պաշտպանել սեփական և հարգել ուրիշների իրավունքները, արժևորել սեփական ինքնությունը և առաջնորդվել հանդուրժողականության սկզբունքներով, պաշտպանել ազգային շահը, կայացնել գիտակցված որոշումներ, պատրաստ լինել ծառայելու ազգային և համամարդկային խնդիրների լուծմանը:

 Կրթության ոլորտում հիմնական գերակայությունը որակի բարձրացումն է:

Կրթության որակի բարձրացման գործողությունների շրջանակն ընդգրկում է.

 ա/ կրթական չափորոշիչների և բարելավված ծրագրերի հետագա կատարելագործում ու ներդրում, ապահովելով կարողունակությունների ենթաբաղադրիչները՝ ինքնաճանաչողական, ժողովրդավարական, քաղաքացիական,մշակույթային, մաթեմատիկական, գիտատեխնիկական և տնտեսական;

 բ/ կրթության բոլոր մակարդակներում դաստիարակության բաղադրիչի ամրապնդում` պետականության դերի գիտակցման, հայրենասիրական, քաղաքացիական և էկոլոգիական ուսուցման և դաստիարակության միջոցներով բոլոր սովորողներին զինելով հասարակության կայուն զարգացմանը նպաստող գիտելիքներով և կարողություններով;

Ըստ փորձարկվող չափորոշիչի պետք է հենվել հանրակրթության բովանդակակության բաղադրիչների վրա, որը համախմբվում է կոմպետեցիա /կարողունակություն/ հասկացողությամբ;

Կրթության որակի բարձրացման գործողությունների շրջանակում է

 հանրակրթական ուսումնական հաստատությունների շենքային պայմանների բարելավումը, ապահով և անվտանգ միջավայրի ստեղծումը, իսկ բարձր որակավորում և պատրաստվածություն ունեցող մանկավարժական անձնակազմի առկայությունը, որոնք տիրապետում և կիրառում են ժամանակակից դասավանդման մեթոդներին, անհրաժեշտ պայման է;

Ուսուցչի մասնագիտական կոմպետենտությունը բաղկացած է հետևյալ կոմպետենցիաներից.

 ▪ Ելակետային կոմպետենցիաներ, որոնք հատուկ են ունիվերսալ ուսուցիչներին և ապահովում են նպատակային, արդյունավետ մանկավարժական գործունեություն:Ասում են ,,ծնված մանկավարժ,,

 ▪ Առարկայական կոմպետենցիաներ, որոնք բնորոշում են կոնկրետ ուսուցիչներին և ապահովում են կոնկրետ ուսումնական առարկայի արդյունավետ դասավանդումը:

 Ուսուցչի մասնագիտական կոմպետենցիաների զարգացումը օրապահանջ է: Գիտատեխնիկական զարգացման պայմաններում պիտի փոխվեն նաև կրթությանը ներկայացվող պահանջները:Այսօր աշակերտակենտրոն և փոխներգործուն ուսուցումը պահանջում է այնպիսի մանկավարժ ով կարևորում է աշակերտի մտածողության զարգացումը, կրթական գործընթացի ընթացքում հենվում և հարգում է աշակերտի կարծիքը , փորձում է ավելի ակտիվ ուսուցում իրականացնել:

Դպրոցի գերխնդիրն է կոմպետենտ մանակավարժ ունենալը, ով արագ հարմարվում է փոփոխություններին, կրեատիվ է, կողմնրոշվող, անընդհատ թարմացնում և ավելացնում է իր մասնագիտական գիտելիքները: Ուսուցչի արհեստավարժության զարգացումն անհնար է դիտարկել առանց ուսուցչի ինքնակատարելագործման, ինքնակրթության:

 Մասնագիտական ինքնակատարելագործումը հնարավորություն է տալիս զարգացնելու մասնագիտական գործունեության կարողություններն ու հմտությունները: Ուսուցչի մասնագիտական կոմպետենտության բաղադրիչները, ինչպիսիք են մանկավարժական մշակույթը, աշխատանքի նկատմամբ ստեղծագործական վերաբերմունքը, մասնագիտական որակները, գիտելիքները, կարողությունները և հմտությունները անընդհատ թարմացման և վերանայման կարիք են զգում: Կրթության որակի բարելավումը պահանջում է, որ ուսուցիչը ունենա մասնագիտական անհրաժեշտ պատրատվածություն և բարոյական որակներ, կարևորի սովորելու և սովորեցնելու ժամանակակից մեթոդները, կատարելագործի մասնագիտական կարողությունները, պարբերաբար մասնակցի վերապատրաստման դասընթացների, զբաղվի ինքնակրթությամբ: Ուսումնասիրելով հիմնախնդիրը՝ եկանք եզրակացության, որ ուսուցչի մասնագիտական կոմպետենտության զարգացումն արդի կրթական պահանջների արտացոլանքն է; Միավորելով պետական չափորոշիչի պահանջները, կրթական ոլորտի առաջ դրված մարտահրավերներն ու դեպի որակյալ կրթություն տանող ուղիները, պարզվում է ,որ կոմպետենցիաների վրա հիմնված կրթակարգի առանձնահատկությունն այն է, որ ուսումնական գործընթացը պետք է նպաստի սովորողի այն որակների ձևավորմանը,որոնց հետ առնչվում է առօրյա և աշխատանքային գործունեությունը կազմակերպելիս;

Վերջնարդյունքը ոչ թե տվյալ առարկայի հաջող յուրացումն է, այլ կարողականության ձևավորումը;

 Դպրոցում կրթության բնագավառի գերխնդիրը, անկախ դպրոցի առաջադիմությունից և որակից, շարունակում է մնալ կրթության որակի բարձրացումը և սովորողների կողմից իրենց ձգտումներին և ընդունակություններին համապատասխան կրթություն ստանալու հավասար մատչելիությունը: Դրան նպաստելու համար`

ա.Անհրաժեշտ է ընդլայնել դպրոցի խորհրդի լիազորությունները և իրավունքները հետևյալ ուղղություններով.

-նյութատեխնիկական բազայի հարստացման ուղղությամբ որոշումների ընդունում. Պետական լիազորված մարմիններին առաջարկությունների ներկայացում.

-դպրոցի ծնողական խորհրդի գործունեության վերաբերյալ առաջարկությունների ներկայացում.

-կրթության պետական կառավարման մարմնին դպրոցի զարգացման վերաբերյալ առաջարկությունների ներկայացում.

-դպրոցի դերի բարձրացում համայնքի բնակչության շրջանում.

-սովորողների թվի բարձրացում.

-փորձի փոխանակման, ուսուցիչների և աշակերտների փոխանակման նպատակով արտասահմանյան որևէ կրթական հաստատության հետ կապի ստեղծում:

 Բ.Դպրոցի տնօրինությանն անհրաժեշտ է արմատապես բարելավել ծնողական և աշակերտական խորհուրդների դերը և նրանց ընդգրկել ուսման կարևորագույն գործառույթներում: հատկապես ծնողների` որպես առաջնային շահառուների հետ համագործակցությունը պետք է ավելի ակտիվ լինի: Այս առումով տնօրինությունը ծնողական խոհրդին պետք է վերապահի նաև հետևյալ լիազորությունները:

-ծնողի և դպրոցի միջև կապերի ամրապնդում.

-ծնողների և մանկավարժական կոլեկտիվի կողմից երեխաների դաստիարակության հարցում միասնական պահանջների ձևավորում.

-արտադպրոցական և արտադասարանական դաստիարակչական աշխատանքների մասնակցություն.

-դպրոցի շրջանակներում որոշումների կայացման գործին ծնողների մասնակցության նպաստում:

Գ.Դպրոցի տնօրինությունը պետք է ամրապնդի ծնողոկան և աշակերտական խորհուրդների կապը դպրոցի կառավարման խորհրդի և մանկավարժական խորհրդի հետ` ապահովելով տեղեկատվության կազմակերպումը և տարածումը, աջակցելով ծնողական խորհուրդների աշխատանքի կազմակերպմանը և տարածումը, աջակցելով ծնողական խորհուրդների աշխատանքի կազմակերպմանը: Դրա համար պետք է ճշտել`

-դպրոց հաճախող այն աշակերտների թիվը, որոնք օգտվում են “Փարոս”-ից.

-երկկողմանի ծնողազուրկ աշակերտների թիվը.

-միակողմանի ծնողազուրկ աշակերտների թիվը.

-զոհված ազատամարտիկ ծնողներ ունեցող աշակերտների թիվը.

-հաշմանդամ աշակերտների վերաբերյալ տեղեկատվությունը.

-նյութապես անապահով սովորողների կազմը.

-ծնողների խնամքից զրկված աշակերտների թիվը.

-միայնակ մոր խնամքի տակ գտնվող աշակերտների մասին տվյալները.

-աշակերտների թիվը, որոնք դասերին չեն հաճախում վարձու աշխատանք իրականացնելու պատճառով.

-այն աշակերտների թիվը, որոնք անչափահաս են, սակայն ընդգրկված են որոշակի աշխատանքներում.

-աշակերտների թիվը, որոնց ծնողները գտնվում են արտերկրում:

դ.Դպրոցում հիմնել էլեկտրոնային գրադարան` էլեկտրոնային ձեռնարկներով, իրականացնել հեռահար ուսուցման ներդրման փորձնակամ ծրագիր:

ե.Դպրոցը համալրել համակարգչային նոր սարքավորումներով և միանալ ստեղծված”Հայկական կրթական միջավայր”կրթական պորտալին:

զ.Ընդլայնել տեղեկատվական և հեռահաղորդակցման տեխնոլոգիաների ներդրման գործընթացը, ձեռք բերել ոչ միայն նոր համակարգիչներ, այլև էլետրոնային գրատախտակ:

է.Հասնել նրան, որ յուրաքանչյուր ուսուցիչ տիրապետի համակարգչային ծրագրերի և կարողանա ազատ օգտվել ինտերնետից:

 **ԶԱՐԳԱՑՄԱՆ ՌԱԶՄԱՎԱՐՈՒԹՅՈՒՆՆԵՐԸ**

 Մանկավարժական համակազմի որակական բարելավում

Դպրոցի մանակավարժական համակազմի որակական բարելավումը ենթադրում է`

-Հնգամյակի ընթացքում կազմակերպել դպրոցի գրեթե բոլոր ուսուցիչների մասնակցությունը վերապատրաստման դասընթացներին և ատեստավորել նրանց:

 Համաձայն ՀՀ կառավարության 14.10.2010թ. N 1391-Ն որոշմամբ հաստատված կարգի պահանջների` յուրաքանչյուր տարվա համար մինչև մայիսի 1-ը կազմել լիազոր մարմնի ղեկավարին (Երևանի քաղաքապետին) ներկայացնել տվյալ տարվա ատեստավորման ենթակա ուսուցիչների ցանկը:

-Դպրոցի դաստիարակչական համակարգի աշխատանքների կատարելագործում.

-Կազմակերպման և ղեկավարման մարմինների մշակում` ուղղված մանկավարժների մասնագիտական որակավորման մակարդակի հետագա բարձրացմանը.

-Նորմատիվ իրավական և կազմակերպական այնպիսի նախադրյալների ստեղծում, որոնք կապահովեն դպրոցի մանկավարժական համակազմի մեթոդական աշխատանքի որակական բարելավումը.

-Մանկավարժներին աջակցել` մշակելու, ներկայացնելու և տպագրելու իրենց մեթոդական աշխատանքների արդյունքների վերաբերյալ նյութեր.

-Շահագրգռել մանկավարժներին` կատարելու հետազոտական աշխատանքներ, ստեղծել պայմաններ մանկավարժների փորձարարական աշխատանքների իրականացման համար:

Դպրոցի ուսումնական և դաստիարակչական համակարգի կատարելագործում

Դպրոցը պահող երկու սյուներ կան` կրթությունը և դաստիարակությունը: Բոլոր ժամանակներում դրանք միասին են եղել` իրարով պայմանավորված:

 Դպրոցում համապատասխան ուսունմական և դաստիարակչական միջավայրի ստեղծումը կնպաստի երեխաների սոցիալականացմանը, նրանց հոգևր, բարոյական և ֆիզիկական զարգացմանը, առողջության պահպանմանը: Այս առումով դպրոցում կարևորվում է տնօրենի ուսումնական աշխատանքի գծով, մասնագիտացված կրթական աջակցություններիգծով, տնտեսական աշխատանքի գծով տեղակալների, սովորողների հետ դաստիարակչական աշխատանքների կազմակերպչի, բոլոր ուսուցիչների, հատուկ մանկավարժների, հոգեբանի, սոցիալական մանկավարժի, զինվորական պատրաստության և անվտանգ կենսագործունեության ուսուցչի (զինղեկ), գրադանավարի, լաբորանտի, բժշկի և մյուսների(բուֆետապան, հավաքարար) դերը:

 Տնօրենը պետք է ապահովի ուսումնադաստիարակչական գործընփացի վերոհիշյալ բոլոր օղակների փոխկապակցված աշխատանքների և կենտրոնացնի նրանց ջանքերը դպրոցի զարգացման խնդիրները լուծելու համար` չմոռանալով արդեն իսկ մշակված և իրականացվող պետական խորհրդանիշների հանրահռչակման և քաղաքացիական դաստիարակությանծրագիրը:

Հանուն ազգային հոգևոր-մշակութային արժեքների վերարտադրման` պետական խորհրդանիշների (Հայստանի Հանրապետության զինանշան, Հայստանի Հանրապետության դրոշ, Հայստանի Հանրապետության օրհերգ),ազգային ինքնության և անկախության բաղկացուցիչների (անաղարտ մայրենի լեզու, ընտանիք, Հայստանյաց առաքելական սուրբ եկեղեցի, Հայստանի Հանրապետության անկախության մասին հռչակագիր, Հայստանի Հանրապետության Սահմանադրություն, Հայստանի Հանրապետության նախագահ, Հայստանի Հանրապետության Ազգային ժողով, Հայոց բանակ, գործադիր և դատական մարմիններ, մայրաքաղաք, ազգային դրամ) բովանդակության նպատակային պահպանումը և տարածումը:

**Հաստատության տնօրենի և նրա լիազորությունները**

Հաստատության կառավարման արդյունավետությունը կնպաստի տնօրենի և խորհրդի լիարժեք համագործակցությունը ուսումնադաստիարակչական և կադրային քաղաքականոըթյան բնագավառում:

Առաջարկվում է իրականացնել տնօրենի այն լիազորությունները, որոնք սահմանված են ՀՀ կառավարության 2010 թ. Հոկտեմբերի 14-ի N 1391-Ն որոշման Հավելված 4-ով` նրա պաշտոնային պարտականությունների ցանկով:

Տնօրենը յուրաքանչյու տարի`

-Մանկավարժական խորհրդի ներկայացմամբ հաստատում է հանրակրթական առարկայական ծրագրերի համապատասխանող ուսումնական պլանները, ըստ իրականացման աստիճանի` նախապես ստանալով մասնախմբերի առաջարկությունները դպրոցական պարտադիր բաղադրիչի բաշխման վերաբերյալ:

-Հաստատում է դպրոցի ուսումնադաստիարակչական աշխատանքի տարեկան պլանը,տնօրենի տեղակալների, դասղեկների, առարկայական մեթոդական միավորումների և մանկավարժների հաշվետվությունները:

-Անհրաժեշտության դեպքում նորից հրամանագրում է առարկայական մասնախմբերի ղեկավարներին, տեղակալներին, դասղեկներին:

-Խոևհրդի քննարկման է ներկայացնում ֆինանսատնտեսական հաշվետվություն կատարված աշխատանքի մասին, արտաքին և ներքին գնահատման արդյունքների վերաբերյալ տեղեկանք, հաջորդ տարվա բյուջետային ֆինանսավորման հայտը:

-Կադրերի համալրումը և աշխատանքից ազատումը, ինչպես նաև մանկավարժների նկատմամբ կիրառվող կարգապահական տույժերը կատարվում են խորհրդի գիտությամբ, որպեսզի ոչ ճիշտ (Աշխատանքային օրենսգրքի պահանջների կամ թափուր պաշտոնի զբաղեցման մրցույթային կարգի խախտումներ) որոշումների կայացման դեպքում գործադիր մարմնի ղեկավարը պաշտպանված լինի:

-Հրամանով, հասատատության կանոնադրության պահանջներին համապատասխան, վավերացնում է տնօրենի տեղակալների պարտականությունները, որտեղ նշվում է նաև նրանց պատասխանատվությունը ուսուցիչների ուսումնադաստիարակչական գործունեության վերահսկման գործում:

Յուրաքանչյուր ուսումնական տարվա սկզբին մինչև սեպտեմբերի 5-ը անցկացվում է դպրոցի ներքին գնահատում:

-Աջակցում է խորհուրդների աշխատանքներին.

-Ներդպրոցական վերահսկողություն, հատկապես դասալսումների կազմակերպման միջոցով բացահայտում առաջավոր փորձը և փորձի փոխանակման միջոցով աջակցում երիտասարդ ուսուցիչներին:

**ԳՈՐԾԸՆԹԱՑԻ ՀԱՄԱԿԱՐԳՉԱՅՆԱՑՈՒՄԸ ԵՎ ԱՐԴԻԱԿԱՆԱՑՈՒՄԸ**

 Դպրոցում արդեն իսկ առկա են ինտերնետային միջավայրը ու տեղեկատվական տեխնոլոգիաները: Ինտերնետային կայքում պարբերաբար տեղադրվում են դպրոցի գործունեության և աշակերտների առաջադիմության վերաբերյալ հաշվետվություններ: Հուսով եմ, որ դա կնվազեցնի դպրոցում առկա կոռուպցիոն ռիսկերը, կապահովի աշակերտներիմ ուսումնական գործընթացի նկատմամբ ծնողական վերահսկողությունը, որի շնորհիվ էլ կբարձրանա կրթության մակարդակը: Դպրոցի զարգացման հետագա տարիներին անհրաժեշտ է բարձրացնել համակարգչային մակարդակը:

 Ավելացնել համակարչի, ինտերակտիվ գրատախտակների և այլ սարքավորումների քանակը:

Ուսումնական գործընթացը արդյունավետորեն կազմակերպելու համար պետք է բարձրացնել աշակերտների շրջանում համակարգիչներին տիրապետելու մակարդակը, <<Ինֆոմատիկա>> առարկայի դասավանդման որակը:

Ներդնել հետաքրքրաշարժ և նորարական ուսումնական մեթոդներ:

Մշակել և ավելացնել ժամանակակից էլեկտրոնային ուսումնական պաշարներ:

Ընդլայնել ուսումնական գործընթացում տեղեկատվական-հաղորդակցման տեխնոլոգիաների` որպես ուսուցման և դասավանդման միջոցի կիրառում:

Հնարավորության դեխքում դպրոցում ներդրվելու է էլեկտրոնային կառավարման համակարգ, որով կվերահսկվեն դասապրոցեսները: Օգտվելով կոնֆերանսային այդ համակարգից` ծնողը ցանկացած պահին կարող է հետևել իր երեխայի ուսումնական գործընթացին:

**ՄԻՋԱԶԳԱՅԻՆ ԿԱՊԵՐԻ ԶԱՐԳԱՑՈՒՄ**

Դպրոցի զարգացման կարևորոգույն խնդիրներից մեկը համագործակցումն է երևանյան դպրոցների և արտասահմանյան կրթական հաստատությունների միջև: Համագործակցությունը կարող է նպաստել դպրոցի կառավարման և ուսումնական մեթոդների ոլորտում փորձի փոխանակմանը, ուսուցիչների և աշակերտների փոխանակման ծրագրերի իրականացմանը, ինչպես նաև այլ երկրների հետ սոցիալական և մշակութային կապերի ամրապնդմանը:

Միջազգային համագործակցության խթանման համար օգտակար միջոց է համընդհանուր ինտերնետային միջավայրի ստեղծումը, որը հնարավորություն կտա ինձ և հեռահար /<<online>>/ կապ հաստատել այլ քաղաքների դպրոցների հետ, միմյանց փոխանակել դպրոցի կառավարման և ուսումնական մեթոդների լավագույն փորձը:

Հետագայում նախատեսել եմ նպատակային մասնակցություն ունենալ ԵՄ, ԱՊՀ, ՄԱԿ-ի շրջանակներում մասնագիտական կառույցների աշխատանքներին և ծրագրերին:

**ԴՊՐՈՑԻ ՖԻՆԱՆՍԱՏՆՏԵՍԱԿԱՆ ԳՈՐԾՈՒՆԵՈՒԹՅՈՒՆԸ**

Առանձնահատուկ կարևորություն պետք է տալ դպրոցի ֆինանսական աղբյուրների արդյունավետ համակարգմանը: Ինչպես գիտենք դպրոցի ֆինանսավորումը կատարվում է Հայստանի Հանրապետության պետական բյուջեից` ըստ իրականացվող հիմնական /ընդհանուր/ ծրագրի` կախված սովորողների թվից: 2016թ. Հաստատվել է աշակերտների թվի Ըգ=Սթ\*Սգ+Պգ ֆինանսավորման չափերը հետևյալ չափերով.

Սգ`I-IV դասարանի մեկ սովորոզին ընկնող տարեկան գումարը`108282,06 դրամ է,

 V-IX դասարանի մեկ սովորոզին ընկնող տարեկան գումարը`144968,02 դրամ է,

Պգ`հաստատության պահպանման ծախսերի նվազագույն գումարը` 17224800 դրամ:

Դպրոցի կարիքները հոգալու համար / պետական բյուջեի միջոցներից բացի/ տնօրենը պետք է կարողանա լրացուցիչ ֆինանսական միջոցներ հայթայթել` ներգրավելով ոչ միայնբարեգործ-բարերարների, կամավոր հովանավորների, տարածքների և գույքի վարձակալության, այլև լրացուցիչ կրթական ծրագրերի, ինչպես նաև այլ ծառայությունների իրականացման միջոցով:

 Յուրաքանչյուր տարվա համար, ելնելով սույն զարգացման ծրագրից, տնօրենը պետք է նախատեսի դպրոցի նյութատեխնիկական բազայի աստիճանական բարելավման պլան-ծրագիր, իսկ խորհրդի հավանությանը ներկայացնի`

-դպրոցի զարգացման ծրագիրը.

-հաստիքացուցակը` համաձայն մանկավարժական աշխատողների պաշտոնների անվանացանկի ու նկարագրի և այդ ցուցակում կատարվող /հավանական/ փոփոխությունները` ատեստավորմամբ որակավորված ուսուցիչների հավելավճարներով.

-տարիֆիկացիան.

-բյուջեն և շահույթի բաշխման նախագիծը:

Հաշվետու տարվա շահույթի բաշխում անհրաժեշտ ուղղություններով /պահուստային ֆոնդ, կուտակային ֆոնդ, սպառման ֆոնդ/.

ա/դպրոցի շենքի ընթաքցիկ վերանորոգում

բ/դպրոցական գույքի ձեռքբերում,

գ/դպրոցի շրջակայքի բարելավում,

դ/համակարգչային սենյակի ձևավորում, էլ. Գրատախտակների ձեռքբերում,

ե/աշխատողների և աշակերտների խրախուսման ֆոնդ,

զ/դպրոցի արտաբյուջետային միջոցների պահպանում բանկային հատուկ հաշվում և ծախսում խորհրդի կողմից հաստատված նախահաշվի հիման վրա,

է/յուրաքանչյուր տարի մինչև մայիսի 1-ը նախորդ տարվա կատարած ֆինանսական ծախսերի ամփոփում,

ը/թափանցիկության և իրազեկվածության ապահովում:

**Որակյալ կրթություն յուրաքանչյուր երեխայի համար**

 Ներառական կրթությունն իրականացվում է կրթության հավասար հնարավորություններ ապահովելու, բոլոր երեխաներին հասարակության և կրթության մեջ ներգրավելու և հետագա լիարժեք կենսագործունեություն ապահովելու նպատակով: Սովորողը պետք է կարողանա իր հասակակիցների հետ միևնույն միջավայրում ակտիվորեն մասնակցել բազմաբնույթ գործողությունների իրականացմանը: Երեխաներին չի կարելի թերարժևորել կամ նրանց նկատմամբ խտրական վերաբերմունք ցուցաբերել միայն այն պատճառով, որ նրանք տարբերվում են իրենց հասակակիվներից: Հատուկ ուշադրություն և անհատական աջակցություն` կրթությանը համապատասխան առանձնահատուկ պայմաններ և ուսումնական միջավայր
(դասասենյակի կահավորումը, գրատախտակի բարձրությունը, հեռավորությունը, աշակերտի տեղի ճիշտ ընտրությունը, դիդակտիկ պարագաների առատությունը, հնարավորության դեպքում լինգոֆոնային և այլ կաբինետների առկայությունը):

**Դպրոցի երազանքները**

 Իմ երազանքն է, որ աշխարհում չլինեն հիվանդ երեխաներ, բայց ինչ արած, եթե կան: Պետք է այնպես անել, որ նրանք զգան իրենց հասարակության մեջ լիարժեք քաղաքացիներ: Ես երազում եմ, որ մեր դպրոցը ունենա հեռավար ուսուցում, որ Հայաստանում դեռ չկա:

**Հեռավար ուսուցում**

 Հայաստանի պայմաններում դեռևս չի իրականացվում հեռավար ուսուցում, քանի որ դրա համար չկան համապատասխան տեխնիկական պայմաններ: Աշխարհում հեռավար ուսուցում կազմակերպվում է ուսման դժվարություններ ունեցող այն սովորողի համար, ով հնարավորություն չունի համապատասխան ուսումնական հաստատություն հաճախելու, կարիք ունի լրացուցիչ աջակցության, և որի համար տնային ուսուցում կազմակերպելը կամ անհնարին է, կամ ոչ նպատակահարմար:

 Սովորաբար հեռավար ուսուցումը իրականացվում է ինտերնետային կապի, տեսալսողական սարքավորումների և հեռուստահաղորդումների միջոցով կազմակերպվող համապատասխան դասընթացների ձևով: Հեռավար ուսուցում կազմակերպվում է նաև ուսուցիչների, ծնողների և համայնքի համար` կանոնավոր դասընթացների, վերապատրաստումների ձևով:

 Հեռավար ուսուցումն ունի ինչպես դրական, այնպես էլ բացասական կողմեր:

 Հեռավար ուսուցման մեջ ընդգրկված սովորողները չունեն միմյանց հետ անմիջականորեն շփվելու և հաղորդակցվելու հնարավորություն: Շատերը դժվարանում են ինքնուրույն արդյունավետ ուսուցում կազմակերպել: Սակայն հեռավար կրթության այս ձևի մեջ ընդգրկված սովորողը հնարավորություն ունի ազատորեն տնօրինելու պայմանները` իր կարողություններին համապատասխան:

**ԱԿՆԿԱԼՎՈՂ ԱՐԴՅՈՒՆՔՆԵՐ**

Տնօրինությունը սույն զարգացման ծրագրով նախատեսված հնգամյակի վերջում պետք է ակնկալի`

-աշակերտ-ուսուցիչ, աշակերտ-ծնող, աշակերտ-համայնք հարաբերությունների ամրապնդում.

-դպրոցի և ուսուցչի հեղինակության բարձրացում.

Դպրոցի ուսումնանյութական բազայի բարելավում.

-աշակերտների կրթության որակի ու սոցիալական պայմանների բարելավում.

-դասավանդող կադրերի կարողությունների հզորացում.

-տեղեկատվական տեխնոլոգիաների կիռարության ընդլայնում.

-2021 թ. կունենա լիցեզավորման պարտադիր պահանջներին և պայմաններին բավարարող լաբորատորիաներ, արհեստանոցներ, մարզադահլիճի սարքերի, սարքավորումների, նյութերի առաջին անհրաժեշտ գույքի և գրադարանային տեղեկատվական համակարգի բարձր հագեցվածություն:

**Ռիսկեր**

* ֆորսմաժորային իրավիճակներ,
* արտակարգ և պատերազմական իրավիճակներ, սեյսմիկ, բնական աղետեր, համավարակ և դրանցով պայմանավորված սահմանափակումներ,
* պետական ֆինանսավորման նվազեցում կամ դադարեցում:
* աշակերտների թվի հնարավոր նվազում՝ արտագաղթի և ծնելիության նվազման հետ կապված

**Ծրագրի իրականացման ռիսկերը և դրանց ազդեցությանն ուղղված գործողությունները**

Հաշվի առնելով դպրոցի զարգացման ներկայիս կայուն փուլը՝ ծրագրի իրականացման ռիսկերը նվազագույն են, բացառությամբ հետևյալ իրավիճակների.

* ֆորսմաժորային իրավիճակներ,
* արտակարգ և պատերազմական իրավիճակներ, սեյսմիկ, բնական աղետեր, համավարակ և դրանցով պայմանավորված սահմանափակումներ,
* պետական ֆինանսավորման նվազեցում կամ դադարեցում,
* աշակերտների թվի հնարավոր նվազում արտագաղթի և ծնելիության նվազման հետ կապված

Ռիսկերի նվազեցման ուղղությամբ մտադիր ենք իրականացնել ծախսերի վերլուծություն և կանխատեսում, միջոցների տնտեսում, կոմունալ և այլ ծախսերի նվազեցում, ֆինանսական մուտքերի դիվերսիֆիկացիա: